Aya akk yemmal-d belli amedyaz-a yezgan ileḥḥu gar tmura d yigenwan, yessaweḍ ad d-yessenfal asugnan-is s ubrid n tmedyazt i d-yewwin kra n tugniwin d yizamulen neɣ d ticraḍ iɣef ireṣṣa tamuɣli-s ɣer tudert i d-yewwi deg yisefra-s akked usemmi n yal adeg anda ara iɛeddi di tikliwin-is gar tmura. Nezmar ad d-nini daɣen belli tamedyazt-is s timad-is d inig gar tmura d wedgen akk i yiwwḍen yiḍarren-is imi ayen akk iɣef i dyessefruy yedder-it di tillawt ama yeḍra-as-d i netta ama yeḍra-d i walbaɛḍ ukud yella.